คือช่วง2 3 เดือนมานี้ประจำเดือนสีนำ้ตาลดำๆมาหลายเดือนเเล้วค่ะ พอมาเดือนนี้ประจำเดือนมา3รอบ รอบที่3สีปกติดีค่ะเเต่พอเป็น2 3วันสึกเหมือนประจำเดือนจะไหลเลยจะไปเปลี่ยนผ้าอนามัยพอเปิด กางเกงในออกเจอเหมือนชิ้นอะไรเล็กๆก็ไม่ค่ะ เหมือนลิ่มเลือดเเต่ไม่ใช่ มันสีเเดงๆ อารมณ์เหมือนเนื้ออะไรสักอย่าง มันคืออะไรคะ หนูผิดปกติหรือป่าวคะ
สวัสดีค่ะ การที่มีประจำเดือนมา 3 รอบใน 1 เดือน ถือว่ามีอาการเลือดออกผิดปกติจากช่องคลอด โดยสาเหตุอาจเกิดจาก- มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ ครรภ์ไข่ปลาอุก เป็นต้น โดยเลือดที่ออกมาอาจไม่ใช่ประจำเดือนค่ะ- มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย- ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นสำหรับชิ้นเนื้อที่ออกมานั้น หากไม่ได้เกิดจากการตั้งครรภ์ ก็อาจเป็นส่วนของเยื่อบุโพรงมดลูกก็ได้ ซึ่งก็ไม่ได้ถือว่าผิดปกติค่ะหากที่ผ่านมาได้มีเพศสัมพันธ์ แนำควรลองตรวจหาการตั้งครรภ์ดูด้วยค่ะ หากตรวจไม่พบ และยังคงมีประจำเดือนมาผิดปกติอีก คือมีประจำเดือนมาบ่อย มีระยะห่างระหว่างรอบประจำเดือนที่ 21 วัน หรือเลือดที่เลือดออกมา มีปริมาณน้อยมาก (จึงทำให้มีสีน้ำตาลดำ) ก็ควรไปพบสูติ-นรีแพทย์เพื่อตรวจหาและรักาค่ะ